2019. gada 20. februārī Rīkojums Nr. 60

Rīgā (prot. Nr. 9 2. §)

**Par konkursa komisiju pretendentu atlasei darbam Eiropas Komitejā spīdzināšanas un necilvēcīgas vai pazemojošas rīcības vai soda novēršanai**

1. Lai izvirzītu trīs pretendentus – Latvijas ekspertus – darbam Eiropas Komitejā spīdzināšanas un necilvēcīgas vai pazemojošas rīcības vai soda novēršanai (turpmāk – komiteja), izveidot konkursa komisiju (turpmāk – komisija) šādā sastāvā:

Komisijas priekšsēdētājs

A. Pelšs – Ārlietu ministrijas valsts sekretārs

Komisijas locekļi:

A. Dūdiņš – Labklājības ministrijas Sociālo pakalpojumu departamenta direktora vietnieks, Sociālo pakalpojumu departamenta direktora pienākumu izpildītājs

E. Jurkjāne – Ģenerālprokuratūras Darbības analīzes un vadības departamenta Metodikas nodaļas virsprokurore

A. Jurševics – Iekšlietu ministrijas Nozares politikas departamenta direktors

K. Ķipēna – Tieslietu ministrijas Nozares politikas departamenta Kriminālsodu izpildes politikas nodaļas vadītāja

A. Liepiņa – Ārlietu ministrijas Starptautisko organizāciju un humanitāro jautājumu departamenta direktore, vēstniece

L. Šerna – Veselības ministrijas Veselības aprūpes departamenta direktore

Komisijas sekretāre

E. Bračiņa – Ārlietu ministrijas Starptautisko organizāciju un humanitāro jautājumu departamenta Humanitāro jautājumu nodaļas vecākā referente

2. Ārlietu ministrijai izstrādāt atklāta konkursa nolikuma projektu, nosakot pretendentu – Latvijas ekspertu – izvirzīšanas kārtību, un komisijai apstiprināt minēto konkursa nolikumu.

3. Komisijai saskaņā ar konkursa nolikumu izsludināt atklātu konkursu, lai izvirzītu trīs pretendentus – Latvijas ekspertus – ievēlēšanai komitejā.

4. Komisijas priekšsēdētājs, ja nepieciešams, komisijas darbā var pieaicināt ekspertus un nevalstisko organizāciju pārstāvjus.

5. Ārlietu ministrijai iesniegt Ministru kabinetā izvirzīto pretendentu sarakstu.

Ministru prezidents A. K. Kariņš

Ārlietu ministra vietā –

finanšu ministrs J. Reirs